[bookmark: _GoBack]Vytautas Tutlys (g. 1953-09-23) – buvęs ilgametis Ukmergės sporto centro direktorius, mokytojas metodininkas,  treneris, mergaičių futbolo Ukmergėje pradininkas ir  populiarintojas; sporto tradicijų kūrėjas ir puoselėtojas. 
  Vytauto Tutlio kandidatūrą Garbės piliečio vardui suteikti pasiūlė Ukmergės rajono Vidiškių pagrindinės mokyklos bendruomenė. Rekomendacijas dėl garbės piliečio vardo suteikimo Vytautui Tutliui pateikė  Ukmergės sporto centras, Lietuvos Futbolo federacijos trenerių taryba, Vidiškių miestelio ir Šventupės kaimo bendruomenės, Vidiškių seniūnija. 
Siūlyme ir rekomendacijose pabrėžiamas Vytauto Tutlio dėmesys vaikams iš sunkumų patiriančių šeimų, sugebėjimas juos sudominti ir įtraukti. 
Vidiškių pagrindinės mokyklos rekomendacijoje rašoma: „Talentingo, savo gyvenimą paskyrusio sportui Vytauto Tutlio dėka stadionuose, sporto aikštelėse, salėse užaugo šimtai vaikų, jaunuolių, merginų. Jo, kaip pedagogo, asmeninis pavyzdys, sugebėjimas perteikti sporto svarbą žmogaus gyvenimui, lėmė ne vieno auklėtinio pasirinkimą savo gyvenimą susieti su sportu. 
Ukmergės rajono garbės piliečio vardas Vytautui Tutliui suteiktas Ukmergės rajono savivaldybės tarybos 2024 m balandžio 25 d. sprendimu Nr. 7-108 už nuopelnus Lietuvos moterų futbolui, socialinės atsakomybės principų diegimą futbole, Lietuvos ir Ukmergės vardo garsinimą.
